Държавен вестник, бр. 62, 2010 г., стр. 47

БРОЙ  62	
Д Ъ Р Ж А В Е Н  В Е С Т Н И К 	
СТР.  47  
15. организира дейността по освобожда­
ване на жилищата, ателиетата, гаражите и 
на жилищните помещения в общежитията от 
жилищния фонд на Министерството на от­
браната, заети без правно или на отпаднало 
правно основание;
16. организира експлоатацията, поддържане­
то и обзавеждането на имотите от жилищния 
фонд на Министерството на отбраната. 
Раздел II
Определяне и степенуване на жилищните нужди
Чл. 7. (1) Военнослужещите и цивилните 
служители се картотекират като нуждаещи 
се от жилище, ателие или гараж, когато те и 
членовете на техните семейства отговарят на 
следните условия:
1. имат нужда от жилище, ателие или гараж 
в населеното място, в което служат (работят);
2. не притежават в населеното място, в което 
служат (работят), собственост или вещно право 
на ползване върху жилище или вила, годни за 
постоянно обитаване, респективно върху ателие 
или гараж; негодността се доказва с документ, 
издаден от компетентните органи; 
3. не са прехвърляли жилищен имот или вила, 
респективно ателие или гараж, през последните 
5 години преди подаването на заявлението-де­
кларация с изключение на кандидатстващите 
за жилищно помещение в общежитие. 
(2) Картотекирането на нуждаещите се 
лица се извършва въз основа на заявление-
декларация по образец съгласно приложение 
№ 1, подадено не по-късно от 7 работни дни 
преди крайния срок по чл. 5, ал. 1, т. 2 или 
4. Заявлението-декларация се подава в два ек­
земпляра до съответната жилищна комисия в 
деловодството по местослужене (месторабота) 
и към него се прилагат: 
1. удостоверение, издадено от структурата по 
управление на човешките ресурси (по личния 
състав), за установяване на местослуженето 
(местоработата) и обстоятелствата по чл. 9, 
ал. 2, т. 1 и 3 и ал. 3, т. 2 и 6;
2. документи, удостоверяващи жилищната 
нужда (посочени в заявлението-декларация); 
3. договор за наем – за военнослужещите и 
цивилните служители, които ползват под наем 
жилища при условията на свободно договаряне.
(3) Включените в обявения по реда на чл. 9, 
ал. 1 списък на картотекираните лица, в пери­
одите на последващо картотекиране по чл. 5, 
ал. 1, т. 4 подават не по-късно от 7 работни дни 
преди крайния срок само заявление-декларация, 
съгласно приложение № 2.
(4) При промяна в семейното, имотното 
състояние, служебното (трудовото) правоот­
ношение и/или в наемното правоотношение, 
когато живеят при условията на свободно до­
говаряне, картотекираните като нуждаещи се 
лица са длъжни в 15-дневен срок от настъпване 
на съответното обстоятелство да подадат ново 
заявление-декларация до жилищната комисия, 
в което да посочат променените обстоятелства, 
ведно с необходимите документи. 
(5) Участващите в международни опера­
ции и мисии извън територията на страната 
в периодите на картотекиране по чл. 5, ал. 1, 
т. 2 и 4 не подават заявления-декларации и 
се картотекират с данните от обявения преди 
заминаването им в международната операция 
или мисия списък на картотекираните лица 
по чл. 9, ал. 1.
(6) Като нуждаещ се картотекира само един 
от съпрузите по техен избор, когато и двамата 
служат (работят) в Министерството на отбра­
ната, Българската армия или структурите на 
пряко подчинение на министъра на отбраната 
в едно и също населено място.
Чл. 8. (1) При определяне и степенуване на 
жилищните нужди лицата, включените в спи­
съка по чл. 9, ал. 1, се подреждат в следните 
категории:
1. военнослужещи; 
2. цивилни служители.
(2) В категориите по ал. 1 нуждаещите се 
от жилище се подреждат в групи, както следва:
1. първа група – ползващи за жилища не­
жилищни помещения; живеещи в жилищни 
помещения, които са негодни за обитаване, 
вредни в санитарно-хигиенно отношение или 
застрашени от самосрутване и освидетелствани 
по съответния ред;
2. втора група – наематели на свободно 
договаряне;
3. трета група – живеещи при свои близки; в 
жилищно помещение в общежитие; настанени в 
жилища от жилищния фонд на Министерството 
на отбраната, несъответстващи на нормативите 
по чл. 13; настанени в ателие по чл. 14, ал. 3;
4. четвърта група – кандидатстващите за 
жилищно помещение в общежитие или вече 
живеещи в такова, но прехвърлили през по­
следните 5 години жилищен имот или вила.
Чл. 9. (1) Министърът на отбраната или оп­
равомощено от него лице със заповед обявява 
списъците на картотекираните лица. 
(2) В списъците по ал. 1 нуждаещите се 
от жилища, ателиета, гаражи и жилищни по­
мещения в общежитие лица се подреждат в 
последователен ред според общия брой точки, 
набрани по следните показатели:
1. според притежаваното военно звание:
а) до ефрейтор 2-ри клас (старши матрос 
2-ри клас) включително – 5 точки;
б) за всяко следващо военно звание – плюс 
5 точки;
2. според определената група по чл. 8, ал. 2:
а) първа група – 20 точки;
б) втора група – 16 точки;
в) трета група – 12 точки;
г) четвърта група – 8 точки;